<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu amesema anatarajia hadi mwishoni mwa wiki hii Bunge litakuwa limepitisha mapendekezo ya mabadiliko ya sheria ili watu waweze kujipima virusi vya ukimwi VVU.Ummy amesema hayo leo jijini Dar es Salaam wakati anafungua semina elekezi ya VVU kwa wasanii.Semina hiyo imeandaliwa na wizara hiyo kwa kushirikiana na Taasisi ya Benjamin William Mkapa. Kwa mujibu wa Waziri Ummy sheria iliyopo hairuhusu watu kujipima VVU.Sheria ilikuwa hairuhusu kujipima, itakuwa rasmi kabla ya ijumaa. Kwa Kuwa sheria hiyo itakuwa imepita na watu sasa wataweza kujipima wenyewe.Kuhusu virusi vya ukimwi ukisha jipima sio kipimo cha mwisho tutakuomba uende kwenye kituo cha kutoa huduma za afya ili uweze kuthibitisha kama ni sahihi au sio sahihi, amesema.Amesema marekebisho yamewasilishwa bungeni ili watu waweze kujipima wenyewe lakini pia sheria ya ukimwi inasema mtoto mwenye umri wa chini ya miaka 18 hawezi kwenda kupima ukimwi bila ridhaa ya wazazi.Watoto wetu siku hizi ni watundu pia tumepeleka mapendekezo bungeni. Vijana wa miaka 16 na 17 hawezi kupima mpaka mama au mzazi aandike apime lakini tumeona watoto wanaendelea, wana access na mitandao, tumepeleka pia bungeni naamini Ijumaa wabunge watapitisha mapendekezo yetu, tumeshusha mpaka miaka 15 kwenda kupimwa kwenye vituo, amesema.Pia amesema serikali imeendelea kuwatumia wasanii katika shughuli mbalimbali ila si kwa kiwango kinachotakiwa kwa kuwa wana ushawishi mkubwa wa kufikisha ujumbe kirahisi na kwa haraka kwa vijana ama mashabiki wao.Tumekutana hapa ili kupeana taarifa sahihi ambazo tunaamini zitatusaidia kupitia wasanii kufikisha ujumbe sahihi kwa wananchi kuhusu virusi vya ukimwi na ukimwi kwa kuanzia njia za kujikinga, huduma za upimaji, tabia hatarishi na hasa huduma za tiba na matunzo,amesema.Katika hatua nyingine amesema uelewa wa Watanzania kuhusu masuala ya ukimwi katika kila watanzania 100, watanzania 80 wanafahamu kuhusu virusi vya ukimwi na ukimwi.Mkurugenzi Mtendaji katika taasisi hiyo ya Benjamini William Mkapa, Dk. Ellen Senkoro amesema taasisi hiyo inatambua vijana ni kundi mojawapo linalokabiliana na vishawishi vingi vinavyosababisha maambukizi ya ukimwi.Amesema katika semina hiyo wanawajengea uwezo wasanii kufikisha ujumbe inavyotakiwa kwa kuwa ni washawishi wazuri ili kuhakikisha wanapunguza kasi ya maambukizi , unyanyapaa na kuhimiza matumizi sahihi ya dawa za kupunguza makali ya virusi vya ukimwi ARVs.Rais wa Shirikisho la Muziki Tanzania, Addo Novemba amesema, imekuwa ni desturi kwa wasanii kutangulizwa kufanya jambo hivyo wanaiomba wizara nyingine waige mfano huo kwa kuwa wanafanya kazi kubwa ya kuielimisha jamii.Rais wa Shirikisho la Sanaa za Maonyesho, William Chitanda amesema wasanii wapo tayari kushirikiana na wizara kuhakikisha sanaa zinapeleka ujumbe mwafaka.Mganga Mkuu wa Mkoa wa Dar es Salaam, Dk. Yudas Ndungile amesema wizara ya afya imepiga hatua kubwa ya kutoa elimu ya vvu kupitia sanaa.  <topic>: KITAIFA 